**Referat følgegruppemøde nr. 16**

**den 16. januar 2025 kl.16.30 – 18.30 Herlevhuses selskabslokaler**

Referenter: Christian Thorup (projektleder), Yvonne L. Madsen (resume)  
Afbud: Lise Buhelt

Tilstede: Palle Jørgensen medl. afd.bestyrelsen, Annette Villaume medl. afd.bestyrelsen, Yvonne L. Madsen medl. afd. bestyrelsen, Frank Sass, org. bestyrelsen, Jan Holbæk Nielsen Driftschef, Johnny Frandsen, driftsleder, Christian Thorup Projektleder KAB, Lars Erik Bancroft arkitekt rådgiver, Morten Ploug, arkitekt

***Det er besluttet at udarbejde et referat på baggrund af arbejdsreferat. Referatet lægges på hjemmesiden.***

1. Godkendelse af seneste referat

Referatet blev godkendt.

1. Øvrige punkter til dagsordenen, som ønskes behandlet

Intet til behandling.

1. Præsentation af den tekniske undersøgelse af husene

Morten Ploug gennemgik hvordan Dalux registreringerne er organiseret og hvordan der er muligt at trække data ud fra registreringerne på forskellige måder til understøtning af præcis de emner og kombinationer, som man ønsker belyst.

Arkitemas slides vedlægges referatet som bilag.

./.

I det følgende kommenteres de vigtigste konklusioner fra registreringerne:

Generelt er registreringerne et solidt grundlag for at træffe databaserede beslutninger om renoveringsforslagene.

Yderligere giver registreringerne grundlag for at kunne projektere tiltag, som kan tilpasses den enkelte boligtype samt på adresseniveau i de tilfælde, at der er særinstallationer, som bør bevares. Det kan for eksempel være bevarelse af planløsninger som beboerne selv har fået foretaget og fået godkendt.

Størstedelen af eltavlerne i Herlevhuse skal udskiftes og ledningerne skal udskiftes eller opgraderes til lovlig og nutidig standard.

Der er konstateret alvorlige skimmelforekomster i 52% af boligerne. Det skønnes at årsagen blandt andet skyldes utilstrækkelig ventilering og styret udluftning.

De steder, hvor der er foretaget efterisolering er registreret. Efterisoleringerne skal vurderes yderligere i forbindelse med projekteringen.

Det vurderes af 14 badeværelser er i en kvalitet og standard, at de kan videreføres uden renovering. Det vurderes at resten af boligerne enten skal have nyt badeværelse og eller have renoveret det eksisterende toiletrum, som således kan opgraderes til badeværelse.

Der udarbejdes en anonymiseret version, som kan formidles til alle beboere i Herlevhuse.

Den anonymiserede versionen vedlægges dette referat.

./.

Følgegruppen orienterede om, at T2 undersøgelserne er gennemgået i afdelingsbestyrelsen. Her har man vedtaget, at ulovlige brandforhold skal afhjælpes så hurtigt som muligt og i øvrigt skal registreringerne og vurderingerne indarbejdes i det kommende renoveringsprojekt.

Arkitema og KAB orienterer sig i T2’s registreringer for at sikre at afdelingsbestyrelsens beslutninger indgår i projekteringen.

Christian Thorup indkalder til gennemgang og koordinering af T2’s registreringer.

1. Proces-, tidsplan   
   *Gennemgang og eventuel justering af tidsplanen fra juli 2024.*

*Tidsplanen vedlægges som bilag til dagsordenen.*

./.

Det blev aftalt:

* Informationsmøde med beboerne afholdes den 27. februar 2025.
* Indbydelse til Informationsmødet, med program, udarbejdes af KAB.
* Forslag til indbydelse sendes til godkendelse i afdelingsbestyrelsen inden omdeling.
* Indbydelsen til omdeling den 13. februar 2025 sendes til [ek-herlevhuse@kab-bolig.dk](mailto:ek-herlevhuse@kab-bolig.dk)
* Jan Holbæk Nielsen undersøger muligheden for at sekretærbistand til Informationsmødet.
* Workshop for renovering af badeværelser afholdes den 13. marts 2025, kl. 19 – 21. Ved workshoppen opdeles beboerne efter hustyper.
* Workshop for udearealer afholdes den 3. april 2025, kl.- 19-21.
* På workshop’ene arbejdes der med fastlagte emner, som ønskes behandlet.
* På workshop’ene deltager repræsentanter for afdelingsbestyrelsen, driften, og KAB.
* Workshop’ene faciliteres af Arkitema.

1. Dialog med kommunen om tilbygninger

*Se punkt 3.*

I øvrigt intet til behandling

1. Kommunikation og beboerforhold

*Beboerne blev senest orienteret om status på helhedsplanen på afdelingsmødet den 13. november 2024.*

*Orienteringen vedlægges dagsordenen.*

./.

*Nyt informationsmøde?*

Se punkt 4.

1. Økonomi

Intet til behandling på dette møde.

1. Eventuelt

Intet til behandling på dette møde

1. Næste møde

Næste møde i følgegruppen er den 18. februar, kl. 16.30 -18.

1. Kommende emner til dagsorden

* *Genhusninger i forbindelse med asbestarbejde*
* *Planlægning af tilgængelighedsboliger*
* *Velkommen til det gode samarbejde*
* *Gennemgang af Forretningsføreraftalen og tilhørende ydelseskatalog*